Алтай Кудайдыҥ бичиги (17. 02.04)
Ак jаҥ.
 Öрö турган Кудайдаҥ келген бичик болор бу
Орчылаҥда Jайааннаҥ келген бичик болор бу
Алтай албатыныҥ Ак jаҥы керегинде
Аайлап-баштап айдары jок по
Аайлап –баштап айдары jок болзо
Алтай Кудай бойы айтсын
Угугар
Озо-озо чактарда
Отурган улус jок тушта 
Ӱйе деп неме jок тушта
Jоголорго jеткен калыкты 
Кудай корулап алган
Колтыгына сугуп алган
Алала айткан
Алтай деп Кудайлу болороор
Алтай деп jерлÿ болороор
Алтай деп атту болороор
Алтай деп мургÿÿп jÿререер
Кудайым деп  кöдÿр jÿререер
 Коркышту чеберлеп jÿререер
Корулап алкап jÿререер
Алкап jÿрзеер алып jÿререер
Алып jÿрзеер берип jÿререер
Берип jÿретен бу jаҥды
Jÿрÿмеерде   jаҥданып jÿрзеер
Jылыйбазаар
Jоголбозоор
Öзöрööр
Öрö
Чыгараар
Албаты болороор деп
Кудай айткан
Jе jаҥыс ла
 Алтай кижи
Оны укпаган
Аайлабаган
Кудайыныҥ  бергенин 
Керексибеген
Öйлöрлö кожо 
Ундып салган
Бызып салган
Кудайдыҥ айтканын 
Туураладып салган
Бойыныҥ  айтканын 
Тöргö чыгарган
Бажына тургускан
Чын деп айткан
Оноҥ ло бери
Алтай бызылган
Алтай кижи 
Кунурап баштаган
Кудайын саткан
Jерин jеектеген
Öзöгин солыган 
Öскöзине солыган
Öйлöр öйине
Ойто ло jеткен 
Оныҥ учун
Кудай
Ойто ло такып
Кайра келген
Алтай калыкка
Килеп
Jöмöп
Болужып
Канчанчы катап
Калганчы катап
Öйдиҥ ÿнин угыгар
Öйдиҥ бергенин алыгар
Öйлö келгенди кöрÿгер
Аайлагар
Ол-Ак jаҥ
Алтай калыктыҥ Ак jаҥы 
Адакы учында jаҥданатан jаҥы 
Ак jаҥ
Алтай Кудайдыҥ jаҥы
Албатызына берип jаткан быйаны 
Болужы 
Килемjизи
Öзöги соолбозын деп
Солунбазын деп
Öскöзине бакпазын деп
Öзÿмге  чыксын деп
Jÿрÿмге jетсин деп
Берип jаткан Ак jаҥы
Кудайдыҥ 
Албатыга 
Алтай калыкка
Öйлö  кожо jÿрер керек
Öйдиҥ ÿнин угар керек
Öй айдып jат
Ойгонгор деп
Öй айдып jат
Оҥдогор деп
Чынды-тöгÿнди
Ылгагар деп
  Чынды, тöгÿнди
Билигер деп
Бу келген öйдö
Бир ле Ак jаҥ деп
База öскöзи jок деп
Ол-Кудайдаҥ келген jаҥ деп
Акай деп аданган jаҥ эмес деп
А Карагол Бажы деп Ак jаҥ деп
Анда
Карагол Бажында
Алтайда
Алтай Кудайдыҥ jеринде
Öзöги деп
Ортозы деп
Тöзи деп
Тöзöлгöзи деп
Кудайдыҥ берген jаҥыныҥ
Бажы деп
Анда деп
Алтайда деп
Айдып турум мен слерге
Баш болзын Божогон
Баш болзын Баш болзын